BMW โตต่อเนื่องแต่ยอดขายในไทยยังตามหลัง BENZ 
BMW Group สร้างสถิติใหม่ด้วยยอดขายรถยนต์ BMW MINI และ Rolls Royce ทั่วโลกสูงสุดกว่า 2,463,526 คัน โตขึ้น 4.1%,BMW Group Thailand ส่งมอบรถยนต์ BMW และ MINI เป็นประวัติการณ์กว่า 11,030 คัน เพิ่มขึ้นจากปีก่อนหน้า 39% ,ส่วนผู้นำอันดับที่ 1 ในตลาดรถหรูของไทยยังคงเป็น Mercedes Benz ด้วยยอดขายรวมรถยนต์ 14,484 คัน เพิ่มขึ้นจากปีก่อนหน้า 23% โดยมียอดขายในเดือนธันวาคมอยู่ที่ 1,764 คัน เติบโต 26% (ธันวาคม 2559: 1,401 คัน) และยอดขายในไตรมาสที่สี่อยู่ที่ 3,672 คัน ครองแชมป์ยาวนานถึง 17 ปี ติดต่อกัน,BMW Group Thailand แถลงตัวเลขยอดขายรวมในปี 2560 จากจำนวนการส่งมอบรถยนต์ BMW และรถมอเตอร์ไซค์ BMW Motorrad และ MINI รวมสูงสุดกว่า 11,030 คัน เติบโตขึ้นถึง 39% จากปีก่อนหน้า ถือเป็นครั้งแรกที่สร้างสถิติยอดขายรวมต่อปีด้วยตัวเลขหลักหมื่น และเป็นยอดขายต่อปีที่ดีที่สุดของบริษัทสำหรับทั้งสามแบรนด์ โดยเฉพาะ BMW ในประเทศไทย สร้างผลงานน่าประทับใจด้วยตัวเลขอัตราการเติบโตปีต่อปีถึง 43% ซึ่งถือว่าสูงที่สุดในเครือข่าย BMW ทั่วโลก,ในตลาดโลก BMW Group ยังครองความเป็นผู้นำในตลาดรถยนต์พรีเมียม สร้างสถิติยอดขายดีที่สุดในปี 2560 ติดต่อกันเป็นปีที่ 7 เติบโตขึ้น 4.1% ด้วยยอดขายรวมถึง 2,463,526 คันทั่วโลก โดย BMW และ MINI ต่างประสบความสำเร็จและเป็นส่วนหนึ่งของสถิติยอดขายใหม่นี้ ด้วยยอดการส่งมอบรถยนต์ BMW กว่า 2,088,283 คันทั่วโลก เติบโตขึ้นถึง 4.2% ปีต่อปี ขณะที่ยอดการส่งมอบรถยนต์ MINI สูงกว่า 371,881 คัน คิดเป็นอัตราการเติบโตต่อปีที่ 3.2% เมื่อเทียบกับปี 2559 ส่วน BMW Motorrad สร้างสถิติยอดขายสูงสุดต่อเนื่องเป็นปีที่ 7 ส่งมอบรถมอเตอร์ไซค์ให้แก่ลูกค้ารวม 164,153 คันทั่วโลกในปี 2560 สูงกว่าปีก่อนหน้า 13.2%,สเตฟาน ทอยเชอร์ต ประธาน BMW Group Thailand กล่าวว่า ในปี 2560 ที่ผ่านมา เป็นอีกครั้งที่ BMW Group Thailand สร้างผลงานที่น่าประทับใจด้วยตัวเลขยอดขายตามเป้าหมายจากทั้ง 3 แบรนด์ ทั้ง BMW MINI และ BMW Motorrad นอกจาก BMW Thailand ที่ประสบความสำเร็จด้วยอัตราการเติบโตสูงที่สุดในเครือข่าย BMW ทั่วโลกแล้ว เซกเมนต์ของรถยนต์ปลั๊กอินไฮบริดยังมีการเติบโตอย่างก้าวกระโดดเพิ่มขึ้นจากปีก่อนหน้าถึง 269%,BMW เชื่อมั่นว่าตลาดรถยนต์ปลั๊กอินไฮบริดในประเทศไทย ยังคงมีศักยภาพที่จะเติบโตขึ้นอีกมากในอนาคตอันใกล้นี้ ซึ่งสอดคล้องกับยอดขายของ BMW Group ที่มียอดการส่งมอบรถยนต์ในตระกูล BMW i และ BMW iPerformance กว่า 100,000 คันทั่วโลก ,ในปี 2560 BMW Thailand มีการส่งมอบรถยนต์ให้แก่ลูกค้าในประเทศไทยจำนวนทั้งหมด 10,020 คัน เติบโต 43% จากปีก่อนหน้า และนับว่าเป็นสถิติการเติบโตที่สูงที่สุดในปี 2560 ในเครือข่าย BMW ทั่วโลก ทั้งยังปิดศักราชปี 2560 ลงอย่างสวยงาม ด้วยการส่งมอบรถให้ลูกค้าถึง 1,422 คันในเดือนธันวาคม นับว่าเป็นการสร้างสถิติตัวเลขยอดขายที่สูงที่สุดสำหรับเดือนธันวาคมเท่าที่เคยมีมา,ยอดขายของ MINI Thailand เติบโตขึ้นอย่างเห็นได้ชัดเช่นกันเมื่อเทียบกับปีที่ผ่านมา ด้วยจำนวนการส่งมอบรถยนต์รวม 1,010 คันในปี 2560 เพิ่มขึ้น 11% จากปีก่อนหน้า สำหรับ BMW Motorrad ยังรักษาตัวเลขการเติบโตต่อปีในระดับสองหลักถึงหกปีซ้อน กับยอดส่งมอบรถมอเตอร์ไซค์ 2,001 คัน คิดเป็นอัตราการเติบโตต่อปีที่ 10% โดยทั้งสองแบรนด์ต่างก็ได้สร้างสถิติใหม่สำหรับเดือนธันวาคม 2560 ด้วยจำนวนการส่งมอบรถยนต์ MINI ให้แก่ลูกค้าในประเทศไทยรวม 168 คัน ซึ่งเป็นยอดขายที่สูงที่สุดนับตั้งแต่เดือนธันวาคมปี 2558,ยอดการส่งมอบรถมอเตอร์ไซค์จาก BMW Motorrad ในประเทศไทยกว่า 300 คันในเดือนเดียวกัน นอกจากความสำเร็จในด้านยอดขายแล้ว BMW Group Thailand ยังได้นำเสนอทางเลือกในการบริการหลังการขายรูปแบบใหม่ในปี 2560 ที่ผ่านมา ด้วยการปรับโฉมโปรแกรมบำรุงรักษารถยนต์ BMW Services Inclusive (BSI) และ MINI Service Inclusive (MSI) พร้อมตัวเลือกแพ็กแกจการบริการ และการรับประกันรูปแบบใหม่ให้เหมาะสมกับความต้องการในการขับขี่อเฉพาะตัวของแต่ละบุคคล,โปรแกรม The Ultimate JOY Experience นำเสนอประสบการณ์ขับรถ BMW ในต่างประเทศ ครบครันทั้งกิจกรรมไลฟ์สไตล์ด้านยนตรกรรมและกีฬา พาลูกค้าสู่จุดหมายทั่วโลก ไม่ว่าจะเป็นการพาเจ้าของรถยนต์ BMW บินลัดฟ้าไปสัมผัสกับประสบการณ์การขับรถบนพื้นผิวหิมะและน้ำแข็งบนยอดเขาในประเทศนิวซีแลนด์ หรือการเข้าร่วมแข่งขันวิ่งมาราธอนระดับโลกในกิจกรรม BMW Berlin Marathon,โปรแกรมทั้งสองโปรแกรมข้างต้นนี้ สะท้อนให้เห็นถึงความมุ่งมั่นในการนำเสนอประสบการณ์ในการขับขี่ให้แก่ลูกค้า ผ่านการต่อยอดด้วยความมั่นใจและความเร้าใจที่ได้รับเมื่อสิ้นสุดการเดินทาง สเตฟาน กล่าว แน่นอนว่าเรายังมีกิจกรรมสุดพิเศษอีกมากมาย ที่เตรียมไว้สำหรับลูกค้าในปี 2561 นี้,ปี 2560 ที่ผ่านมาถือเป็นอีกหนึ่งปีสำคัญสำหรับ BMW Financial Service Thailand หลังจากที่บริษัทได้ทำการเปิดตัว BMW FREEDOM CHOICE ผลิตภัณฑ์ทางการเงินใหม่ที่มอบอิสระในการขับขี่ BMW ด้วยทางเลือกหลากหลาย ทั้งการรับประกันมูลค่ารถยนต์ BMW ในอนาคต รวมทั้งให้ความยืดหยุ่นเมื่อถึงวันสิ้นสุดสัญญา ไม่ว่าจะเลือกเป็นเจ้าของรถยนต์ BMW คันเดิม หรือเปลี่ยนเป็นคันใหม่,การทำงานประสานกันอย่างแข็งแกร่งของทุกฝ่ายภายใต้ BMW Group Thailand และเครือข่ายผู้ให้จำหน่าย สามารถสร้างสถิติใหม่ได้อีกครั้งในปีที่ผ่านมา มร.บียอร์น แอนทอนส์สัน ประธานกรรมการบริหาร BMW Financial Service Thailand กล่าว มียอดสัญญาเช่าซื้อรวมเป็นมูลค่าสูงสุดเป็นประวัติการณ์ถึง 4.04 หมื่นล้านบาทในปี 2560 เชื่อมั่นว่าจะสามารถรักษาแนวโน้มการเติบโตอย่างแข็งแกร่งนี้ไว้ต่อไปในปีนี้ ด้วยผลิตภัณฑ์และบริการที่โดดเด่นและแตกต่างเช่นเดียวกับ BMW FREEDOM CHOICE,BMW Group Thailand ยังเดินหน้าสร้างโอกาสในการเข้าถึงน้ำสะอาดให้กับผู้ยากไร้ในหลายพื้นที่ ผ่านทางโครงการ แคร์ ฟอร์ วอเตอร์ (Care4Water) ซึ่งเป็นความร่วมมือกับผู้จำหน่ายบีเอ็มดับเบิลยูอย่างเป็นทางการ และ Waves 4 Water องค์กรไม่แสวงหาผลกำไรจากสหรัฐอเมริกา เพื่อยกระดับคุณภาพชีวิต ส่งเสริมสุขภาพที่ดี และลดปัญหาด้านสุขลักษณะ ผ่านทางการมอบอุปกรณ์และทักษะที่เอื้อต่อการเข้าถึงน้ำสะอาดในชุมชนที่ขาดแคลน รวมถึงได้ถ่ายทอดความรู้ด้านคุณประโยชน์ของน้ำที่สะอาด วิธีการติดตั้ง และดูแลระบบกรองน้ำ เพื่อใช้ชาวบ้านสามารถนำไปต่อยอดได้ด้วยตนเอง,ในปี 2560 BMW Group Thailand ส่งมอบเครื่องกรองน้ำ 3,434 เครื่อง แบ่งปันความรู้เกี่ยวกับการบริหารจัดการน้ำให้แก่ 38 ชุมชนทั่วประเทศ ภายใต้โครงการ แคร์ ฟอร์ วอเตอร์ โดยเครื่องกรองน้ำหนึ่งเครื่องสามารถผลิตน้ำสะอาดสำหรับชาวบ้าน 100 คนได้ในแต่ละวัน หรือเท่ากับว่าปัจจุบัน บริษัทได้ช่วยสร้างโอกาสในการเข้าถึงน้ำสะอาดให้กับชาวไทยแล้วกว่า 343,400 คน ทีมงานและอาสาสมัครจาก BMW Group ยังมีการติดตามผลเป็นระยะ เพื่อให้มั่นใจว่าสมาชิกของชุมชนที่เข้าร่วมโครงการดังกล่าว มีน้ำสะอาดและคุณภาพชีวิตดีขึ้น.,อาคม รวมสุวรรณ,E-Mail ,chang.arcom@thairath.co.th,Facebook ,https://www.facebook.com/chang.arcom,https://www.facebook.com/ARCOM-CHANG-Thairath-Online-525369247505358
BMW Group Thailand สร้างสถิติใหม่ด้วยอัตราการเติบโตของรถยนต์ BMW ในไทยปี 2560 กว่า 43% เติบโตสูงสุดเมื่อเทียบกับ BMW ทั่วโลก
ยานยนต์,รถยนต์,BMW,BMW Group Thailand,อาคม รวมสุวรรณ,รถใหม่